stanford-oval/wikipedia huggingface dataset:
המלחמה הפרנקו-מקסיקנית
תולדות המלחמה > מהפך

בעוד מלחמת האזרחים האמריקאית בשעתה האחרונה וקונפדרציית המדינות של אמריקה נמצאת על ערש דווי, הממשלה האמריקאית בוושינגטון די. סי. מפנה את תשומת ליבה אל מקסיקו ומתחילה לתמוך באספקת אוכל ונשק אל הממשלה הרפובליקנית המקסיקנית, מאוחר יותר יובלו גם 3,000 חיילים אמריקאים לתמיכה בעצמאות המקסיקנים. הדבר גורם לסכסוך פנימי בממשלה הצרפתית שרצתה לשמר יחסים טובים עם ארצות הברית.
פברואר 1865 - משלחת צרפתית דרומית כובשת את חוצ'יטאן דה סרגוסה, עד סוף החודש כלל אואחאקה תיפול לידי צרפת.
אפריל 1865 - צבא צרפת יוצא במתקפת ענק לכיבוש כלל מקסיקו והכנעת הממשלה הרפובליקנית. חליסקו, מיצ'ואקאן ומערב גררו נופלות לידי הצרפתים בפעולת כיתור. באותו הזמן חיל המשלוח הצפוני נע על חוף מפרץ קליפורניה אל תוך מדינת סונורה ונעצר בארמוסיו.
מאי 1865 - מתקפת נגד מקסיקנית כובשת מחדש את גוודלחרה.
נובמבר 1865 - התקיפה הצרפתית המרכזית של המשלחת הצפונית לתוך מדינת צ'יוואווה נעצרת בסיודד קואוטמוק.
אפריל 1866 - כוחות המשלחת הצפונית נהדפים מצ'יוואווה וסונורה.
יולי 1866 - הכוחות המקסיקנים יוצאים בשתי התקפות מוטעות על דרום סונורה וצפון וראקרוס כאשר מתקפה מרכזית פונה ממדינת גואנחואטו דרומה דרך מיצ'ואקאן וכובשת חוף בגררו, בכך הכוחות המקסיקנים חוצים את השטחים הצרפתים בשניים.
אוגוסט 1866 - קרבות עזים על וראקרוס מובילים לשינוי מואט במצב החזית.
אוקטובר 1866 - החיל המקסיקני בחוף לגררו מתחלק ופונה מזרחה לכיבוש מהיר של אואחאקה, בירת המדינה העונה במקביל לשמה.
נובמבר 1866 - מתקפה מקסיקנית כלל חזיתית קוטעת את כלל אואחאקה וגררו מידי צרפת, המתקפה ממשיכה ומתקדמת צפונה ומזרחה בעודה מתאחדת עם הכוחות המקסיקנית במדינת צ'יאפס. באותו הזמן הכוחות הצרפתים נפגעים מהתקפות ופעולות לוחמת גרילה בחזית מפרץ קליפורניה וחזית הים הקריבי למדינת וראקרוס.
צרפת, רואה את הגלגל מתהפך נגדה ואת רווחיה במקסיקו מתפוגגים מתחילה לקרוא לחזרת הכוחות הביתה. הם ממשיכים לתמוך במדינת החסות הקיסרית ובשמרנים, אך מפנים את הכוחות הצרפתים עצמם.
ינואר 1867 - המתקפה הצרפתית האחרונה במלחמה מתבצעת על עבר מדינת קרטרו ונעצרת לאחר חלפן דה סרה עקב מחסור באספקה.
פברואר 1867 - קרבות עזים על אל סלטו במדינת דורנגו מסתיימים עם יד המקסיקנים בעליונה.
אפריל 1867 - הכוחות המקסיקנים פולשים למדינת מקסיקו ומטילים מצור על הבירה.
יוני 1867 - מקסיקו סיטי נופלת לידי הרפובליקנים.
לאחר נפילתה של הבירה, הממשל הקיסרי מתפורר עם הוצאתו להורג של מקסימיליאן הראשון ב-19 ביוני. ממשלת השמרנים קורסת ואלו מתפרקים לקבוצות גרילה לא מאורגנות אשר יימחקו לגמרי עד יומיים מאוחר יותר, עם יציאת אחרוני הכוחות הצרפתים ממקסיקו דרך וראקרוס.
חשיבות

חשיבותה המרכזית של המלחמה היא בהשפעותיה על המצב באירופה, בה נכשלה צרפת הקיסרית בהשגת בעלת ברית באימפריה האוסטרית (אשר הפכה באותו הזמן לאימפריה האוסטרו-הונגרית), האחרונה לא תרמה לצרפת בעת ממשלתו של נפוליאון השלישי התרסקה לידי עליונותה הצבאית של ממלכת פרוסיה במלחמה הפרנקו-פרוסית, שלוש שנים מאוחר יותר.
לאחר המלחמה בניטו חוארס, מנהיג הרפובליקנים, המשיך לשרת כנשיא מקסיקו עד שנת 1872. הניצחון המקסיקני במלחמה השלים את התמשכות ההשפעה האמריקאית על מקסיקו אשר תתערער רק בימי המהפכה המקסיקנית בתחילת המאה ה-20.
ראו גם

מקסימיליאן הראשון, קיסר מקסיקו
מלחמת האזרחים האמריקנית
יחסי ארצות הברית–מקסיקו
יחסי מקסיקו–צרפת
הנריק דלסגארד

הנריק דלסגארד (בדנית: Henrik Dalsgaard; נולד ב-27 ביולי 1989) הוא כדורגלן דני המשחק בעמדת המגן הימני באורהוס הדנית.
קריירת מועדונים

דלסגארד התחיל את הקריירה שלו במספר מועדונים מקומיים, אחד מהם הוא ויבורג. בדצמבר 2008 חתם באולבורג. ב-11 במאי 2009, דלסגארד ערך את הופעת הבכורה שלו בקבוצה הבוגרת בתיקו 1-1 נגד אורהוס. ב-31 במאי 2009, הבקיע את שער הבכורה שלו בקריירה בתיקו 2-2 נגד נורשלן.
בדצמבר 2015, דלסגארד חתם לשנתיים וחצי בזולטה ורכם, עם אופציה לשנה נוספת.
ב-23 במאי 2017, דלסגארד חתם לשלוש שנים בברנטפורד מהפוטבול ליג צ'מפיונשיפ. ב-1 בנובמבר 2017, נפצע בברכו במשחק נגד ברמינגהאם סיטי ונעדר לשלושה חודשים. ב-10 באפריל, הבקיע את שער הבכורה שלו בקבוצה במשחק הליגה נגד נוטינגהאם פורסט. ב-29 בנובמבר 2019, האריך את חוזהו במועדון בעונה נוספת.
ב-7 ביוני 2021, חזר דלסגארד לדנמרק וחתם על חוזה לשלוש שנים במיטיולן.
בקיץ 2024 חתם באורהוס.
קריירה בינלאומית

בצעירותו, דלסגארד שיחק בנבחרות הצעירות של דנמרק.
ב-26 בינואר 2013, דלסגארד ערך את הופעת הבכורה שלו בנבחרת הבוגרת בניצחון 0–4 נגד קנדה. ב-26 במרץ 2019, דלסגארד הבקיעת את שער הבכורה שלו בנבחרת בתיקו 3-3 נגד שווייץ.
תארים

ליגת העל הדנית: 2013/2014
הגביע הדני: 2013/2014
הגביע הבלגי: 2016/2017
נבחרי העונה בדנמרק: 2017
הנס סווארובסקי

| --- | --- |

 לידה:  16 בספטמבר 1899 בודפשט, האימפריה האוסטרו-הונגרית 
 פטירה:  10 בספטמבר 1975 (בגיל 75) זלצבורג, אוסטריה 
 מקום קבורה:  בית הקברות המרכזי בווינה 
 מוקד פעילות:  אוסטריה 
 תקופת הפעילות:  מ-1925 
 מקום לימודים:  האוניברסיטה למוזיקה ואמנויות הבמה של וינה 
 סוגה:  מוזיקה קלאסית 
 פרסים והוקרה:  העיטור האוסטרי למדע ואמנות (1974)  טבעת הכבוד של העיר וינה 
 פרופיל ב-IMDb
 
הנס סווארובסקי (בגרמנית: Hans Swarowsky;‏ 16 בספטמבר 1899 בבודפשט, הונגריה – 10 בספטמבר 1975 בזלצבורג, אוסטריה) היה מנצח אוסטרי. כמו כן היה פרופסור לניצוח באוניברסיטה למוזיקה של וינה. בית ספר זה הוציא מתוכו רבים מן המנצחים המפורסמים ביותר של ימינו אלה ושל המאה שעברה גם יחד, ביניהם קלאודיו אבאדו, אוּלְף  סוֹדֶרבּלוֹם, ז'אק דלאקוט, אדם ואיוואן פישר, מאריס יאנסונס, חסוס לופז-קובוס, זובין מהטה פטר שניידר וברונו וייל.
הרצאותיו ומאמריו של סווארווסקי נאספו בקובץ הנושא את השם "Keeping Shape" המשמש כיום כפוסק עליון בשאלות ביצוע וניצוח.
היכל הספורט לב המושבה

| --- | --- |

אולם לב המושבה בזמן משחק ליגה
 כתובת:  רחוב דוד אלעזר 26
 מיקום:  ישראל נס ציונה, ישראל
 קואורדינטות:  31°55′52″N 34°48′41″E﻿ / ﻿31.93123889°N 34.81126944°E﻿ / 31.93123889; 34.81126944
 תקופת הפעילות:  2009–הווה (כ־15 שנים)
 הורחב:  2013
 משטח:  פרקט
 קבוצות:  עירוני נס ציונה (כדורסל) א.כ. נס ציונה (כדוריד) (2016-2014)
 מושבים:  800 (1,200 עם יציעים ניידים)
  מפת מיקום  מפה מפורטת   (למפת גוש דן מוגדלת) היכל הספורט לב המושבה(למפת גוש דן רגילה) היכל הספורט לב המושבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל הספורט לב המושבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל הספורט לב המושבה  he היכל הספורט לב המושבהhe היכל הספורט לב המושבהמפת  __ נס ציונה (in English: Ness Ziona)מצפון: __ ראשון לציון (in English: Rishon LeZion) ממזרח: __ באר יעקב (in English: Be'er Ya'akov), __ מועצה אזורית גזר (in English: Gezer Regional Council) מדרום: __ רחובות (in English: Rehovot) ממערב: __ מועצה אזורית גן רווה (in English: Gan Raveh Regional Council) tabBackground:;tabBorder:#aaa;defaultTab:0;
 
היכל הספורט לב המושבה הוא אולם הספורט של בית הספר המקיף ע"ש אליעזר בן יהודה בשכונת "לב המושבה" בנס ציונה.
היסטוריה

האולם נבנה בעלות של כ-12 מיליון ש"ח ונפתח ב-2009. האולם מכיל 800 מקומות ישיבה ביציע אחד והוא ממוזג וכולל תשתית לשידורי משחקים בטלוויזיה. באולם הותקנו 2 שערים למשחקי כדוריד ו-6 סלים תלויים (2 למשחקי כדורסל על כל המגרש ו-4 לאימונים על חצי מגרש). האולם נבנה בתחילה עבור קבוצת הכדוריד א.כ. נס ציונה, אך בסופו של דבר עבר לשמש כאולם הבית של קבוצת הכדורסל עירוני נס ציונה. קבוצת הכדוריד העירונית שיחקה באולם הספורט "צימרמן" בעיר (נפתח ב-1987) שהכיל 500 מקומות עד שנהרס בדצמבר 2013. רק אז עברה לשחק בהיכל "לב המושבה" למשך כשלוש שנים עד שבאוקטובר 2016 עברה ל"היכל צימרמן החדש", שנבנה בעלות של 17 מיליון שקלים ומכיל כ-420 מקומות.
לרגל העפלת הקבוצה לליגת העל בכדורסל, (בעונת 2014/2013), הדורשת תנאים משופרים מהיכלי הספורט, עבר האולם הרחבה ל-1,200 מקומות באמצעות שימוש ביציעים ניידים שהורכבו למשחקי כדורסל וניתן לפרקם לצורך משחקי כדוריד. כמו כן הותקנו בו 2 סלים חדשים על עמודים שניתנים לניוד במקום הסלים התלויים שהיו בו ונבנו חדרי הלבשה חדשים.
לקראת עונת 2022/23 עבר האולם שיפוץ נוסף בו הוחלפו משטח הפרקט והתאורה באולם, וכן שופץ חדר האירוח באולם עבור אורחי ה-VIP במשחקי עירוני נס ציונה.
המלאך הכחול (סרט, 1959)

| --- | --- |
כרזת הסרט
כרזת הסרט
 מבוסס על:  הסרט המלאך הכחול
 בימוי:  אדוארד דמיטריק 
 הופק בידי:  ג'ק קאמינגס 
 תסריט:  ניג'ל בלצ'ין 
 עריכה:  דון זימרמן
 שחקנים ראשיים:  קורט יורגנס מיי בריט תיאודור ביקל 
 מוזיקה:  הוגו פרידהופר
 צילום:  לאון שמרוי 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 הקרנת בכורה:  4 בספטמבר 1959
 משך הקרנה:  107 דק' 
 שפת הסרט:  אנגלית 
 סוגה:  סרט דרמה 
 תקציב:  1,700,000 דולר
 הכנסות:  1,400,000 דולר
 דף הסרט ב־IMDb
 
המלאך הכחול (באנגלית: The Blue Angel) הוא סרט דרמה אמריקאי משנת 1959 בבימויו של אדוארד דמיטריק, עם קורט יורגנס, מיי בריט ותיאודור ביקל בתפקידים הראשיים.
זה רימייק לסרטו של יוזף פון שטרנברג, "המלאך הכחול" (1930) בו כיכבו מרלן דיטריך ואמיל יאנינגס המבוסס על הרומן של היינריך מאן, "פרופסור אונרט".
התפקידים הראשיים הוצעו למרילין מונרו וספנסר טרייסי אבל הם דחו אותם.
מיי בריט שרה בסרט שני שירים:
"לולה-לולה" שחובר עבור הסרט הזה.
"להתאהב שוב" אותו שרה מרלן דיטריך בסרט בגרמנית ואחר כך באנגלית והיה אחד השירים המפורסמים והמזוהים איתה.
העלילה בסרט מתרחשת ב-1956 בעיירה לנצבורג (שם פיקטיבי) בגרמניה. הצילומים בגרמניה נערכו בעיירה רוטנבורג על הטאובר.
תקציר העלילה

גרמניה, 1956, פרופסור עמנואל ראט (קורט יורגנס) הוא מורה לביולוגיה בבית הספר התיכון בלנצברג. הוא רווק בן 50 שסדר יומו קבוע כשעון ולפי צאתו מביתו מכוונים האזרחים את שעוניהם.
יום אחד הוא מגלה אצל תלמיד אחד תמונות של בחורה צעירה לובשת בגד חושפני בתנוחה אירוטית. מתברר לו שזו זמרת בשם לולה (מיי בריט) שמופיעה במועדון הלילה "המלאך הכחול" ששם מגישים כוסות בירה גם לקטינים.
הוא מגיע למקום כדי "לתפוס" את תלמידיו וצופה בהופעה של לולה ששרה "לולה-לולה חיה בשביל האהבה". היא מעוררת בו רגש חבוי ולאחר ההופעה הוא נפגש איתה בחדרה ואף מבריח מבקר שיכור שמטריד אותה. באותה פגישה הוא מתוודע למנהל הלהקה, קליפרט (תיאודור ביקל).
הוא ממשיך לללכת למועדון ולהיפגש עם לולה ונשבה בקסמיה. הוא מציע לה נישואים אבל היא מזהירה אותו שאהבה אצלה זה משהו זמני אבל הוא מתעלם מהאזהרה.
תלמידיו צוחקים עליו ומציירים על הלוח ציורים מבזים שלו ושל לולה. מנהל בית הספר (ג'ון באנר) מבקש ממנו להפסיק להתראות עם לולה אבל הוא מחליט להתפטר ולשאת אותה לאישה.
לולה עוזבת לפי דרישתו את הלהקה שנודדת בערי גרמניה אבל ראט לא מצליח למצוא עבודה. מפקח בתי הספר התיכוניים (לודוויג סטוסל) דוחה אותו. מצבם הכלכלי מידרדר עד שקליפרט מגיע ומשכנע את ראט להרשות לאשתו לחזור ללהקה וההוא מסכים מחוסר ברירה. ראט מקבל תפקיד - למכור תמונות חושפניות של אשתו.
לבסוף הלהקה חוזרת ללנצבורג. ליצן הלהקה מת וקליפרט משכנע/כופה על ראט להחליף אותו. באותו זמן מחדשת לולה יחסים עם המאהב הצעיר שלה, רולף (פבריציו מיוני). ראט מתחפש לליצן וקליפרט מדגים עליו דברים מצחיקים כמו שבירת ביצים על קרקפתו. הקהל צוחק וראט המיוסר מבחין בקהל בלולה מתגפפת עם מריו. הוא משמיע קול זעקה, רודף אחרי לולה לחדרה ומנסה לחנוק אותה. מריו משחרר אותה ומנהל בית הספר שנכח בהופעה לוקח אותו משם כשברגע שומעים את לולה שרה "להתאהב שוב".
צוות השחקנים

| שם השחקן/ית | שם הדמות | הערות |
| --- | --- | --- |
| קורט יורגנס | עמנואל ראט | מורה |
| מיי בריט | לולה | זמרת קברט |
| תיאודור ביקל | קליפרט | מנהל להקה |
| ג'ון באנר |  | מנהל בית ספר |
| פבריציו מיוני | רולף | מאהב של לולה |
| לודוויג סטוסל | ד"ר היינה | מפקח בתי ספר תיכוניים |
הנריק גרינברג

| --- | --- |

 לידה:  4 ביולי 1936 (בן 88) ורשה, הרפובליקה הפולנית השנייה 
 מדינה:  פולין 
 מקום לימודים:  אוניברסיטת ורשה 
 שפות היצירה:  פולנית 
 פרסים והוקרה:  פרס קושצילסקי (1966) 
 
הנריק גרינברג (בפולנית: Henryk Grynberg; נולד ב-4 ביולי 1936) הוא סופר יהודי-פולני, מחשובי הכותבים בשפה הפולנית.
ביוגרפיה

הנריק גרינברג נולד בוורשה, אך התחנך בכפר קטן במאזוביה. חווה על בשרו את זוועות השואה, כאשר שהה בין השנים 1942–1944 במקומות מחבוא שונים בעזרת "ניירות אריים".
אביו אברהם גרינברג, נרצח בידי שני אחים פולנים שחמדו את הפרה שלו.
אחרי המלחמה התגורר בלודז', וסיים שם את לימודיו התיכוניים. בשנים 1954–1958 למד עיתונאות באוניברסיטת ורשה, ואחר כך עבד כשחקן בתיאטרון היהודי הממלכתי על שם אידה קמינסקה, שהוקם בפולין לאחר המלחמה. בסוף שנת 1967 נסע עם התיאטרון להופעות בארצות הברית, ונשאר שם.
לאמריקה בא גרינברג כמהגר יהודי ניצול השואה שאינו מסוגל להתנער מזכרונות העבר - וכאינטלקטואל פולני גולה, הקשור בכל נימי נפשו אל השפה הפולנית שעליה התחנך, הוא למד ספרות רוסית באוניברסיטת UCLA, בקליפורניה, החל לעבוד ברדיו, שבו הוא עובד זה כעשרים שנה, בעיקר ב"קול אמריקה". בה בעת שלח ידו בכתיבת רומנים, סיפורים קצרים, שירים, מחזות והגות.
בין ספריו החשובים: "מלחמה יהודית", ניצחון", "החיים האידאולוגיים", "מורשת", "אנטיגונה" (קובץ סיפורים), "רשימות משפחתיות" (קובץ סיפורים), "האמת הלא-אמנותית" (אסופת מאמרים) - וכן חמישה קובצי שירים ושני מחזות.
זכה בפרס ע"ש יאן קארסקי ופולה נירֶנסקי, המוענק מדי שנה על ידי מכון ייווא בניו יורק על חקר מדעי ופרסומים המציגים את תרומת יהודי בפולין לתרבות הפולנית
ספריו שתורגמו לעברית

ילדי ציון: דרך התלאות של ילדי טהראן (תרגם מפולנית: זאב שוס), ירושלים: יד ושם (סדרה לנוער ע"ש יאנוש קורצ'ק), תשנ"ה-1995.
אחר התחיה: שירים; (תרגום ועריכה: אריה בראונר; הקדמה: נתן גרוס), עקד, תשמ"ה-1984.
אני מציר בזכרוני: שירים (תרגום ועריכה: אריה בראונר; אחרית דבר: נתן גרוס), דפוס אילת, תשס"ב-2002.
מלחמה יהודית (תרגום: שולמית הראבן), ספרית פועלים, תשכ"ח-1968.5
ניצחון (תרגום: שמואל רוטברד), יד-ושם 2014.
הערות שוליים

↑  "Henryk Grynberg Responds"
↑  FreeMediaOnline.org Communist era spy scandals still haunt U.S. government broadcasters Free Media Online
| --- | --- |
בקרת זהויות :  NLI: 987007262140005171  PLWABN: 9810608795505606  BIBSYS: 90137185  BnF: cb119060814 (data)  CiNii: DA13786714  GND: 123513103  ISNI: 0000 0000 8110 7635  LCCN: n80144702  LNB: 000156229  NKC: jn20000602684  NLA: 35155381  NTA: 068924402  RERO: 02-A003325660  SNAC: w6qk0spp  SUDOC: 026905280  Trove: 844854  VIAF: 31997209   WorldCat (עם VIAF): 31997209
המדבר הסורי

| --- | --- |

 מידע כללי
 סוג:  מדבר, ערבה 
 נתונים ומידות
 שטח:  518,000 קמ"ר 
 מיקום
 קואורדינטות:  33°20′00″N 38°50′00″E﻿ / ﻿33.333333333333°N 38.833333333333°E﻿ / 33.333333333333; 38.833333333333
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיההמדבר הסורי(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיההמדבר הסורי
 
המדבר הסורי כפי שהוא מיוצג על ידי תוכנת "NASA World Wind"
נוף במדבר הסורי באזור שבין דיר א-זור לתדמור
המדבר הסורי (בערבית: بادية الشام), ידוע גם בשם המדבר הסורי-ערבי, הוא אזור המתאפיין בשילוב של מדבר וערבות המתפרס על שטח של כ-500,000 קמ"ר בצפון חצי האי ערב בשטחה של סוריה.[דרושה הבהרה] המדבר מתאפיין באזורים סלעיים וברובו שטוח וכמעט ללא אזורי דיונות.
גאוגרפיה

המדבר הסורי מכסה חלקים מטורקיה, סוריה, עיראק, ירדן וערב הסעודית. הוא גובל עם נהר עאסי במערב ובנהר פרת במזרח, בצפון גובל המדבר עם אזורי צמחייה פוריים ובדרום נמשך עד אזורי המדבריות הדרומיים של חצי האי ערב. אזור העיר דמשק, שנמצאת בתחום המדבר הסורי, נחשב לנווה מדבר. תצורת נוף ייחודית במדבר הסורי נמצאת באזור הר הדרוזים, המהווה רמה געשית אשר מתאפיינת בזרמי לבה שפרצו בעבר אל פני השטח. חלקו הדרומי של המדבר הסורי נקרא אל-חאמד (Al-Hamad). המדבר הסורי מהווה בית גידול לאוגר הסורי.
היסטוריה

מבחינה היסטורית היה המדבר הסורי מיושב על ידי שבטים בדואים. שבטים רבים עדיין מתגוררים באזור כשרובם שוכנים בעיקר בערים וביישובים שנבנו בקרבת נאות מדבר. ברחבי המדבר הסורי נמצאו כ-12,000 כתובות שנכתבו בניב ערבי-צפוני מיוחד. כתובות אלה נחקקו בסלעים על ידי בדואים יודעי קרוא וכתוב ומתוארכות על ידי ארכאולוגים לתקופה שבין המאה ה-1 והמאה ה-4 לספירה.
ב-1915, בעיצומה של מלחמת העולם הראשונה, החל הצבא העות'מאני, בהוראת הממשלה, בגירוש מיליון וחצי ארמנים מאסיה הקטנה למדבר הסורי. אלה ששרדו את צעדות הגירוש רוכזו בכ-25 מחנות, בהם מתו ברוב המקרים מרעב או מקור.
במהלך מלחמת עיראק שימש המדבר הסורי כקו אספקה עיקרי למורדים העיראקיים. חלקו המזרחי של המדבר, המצוי כיום במחוז אל-אנבר שבעיראק, הפך למעוז המורדים הסוניים לאחר נפילת העיר פלוג'ה לידי כוחות הקואליציה לאחר הקרב השני על פאלוג'ה (7 בנובמבר - 23 בדצמבר 2004). לכל אורך מלחמת עיראק שימש המדבר הסורי כאחר הנתיבים המרכזיים להברחת ציוד הספקה ולחימה בשל מיקומו הנוח לאורך הגבול הסורי.
ראו גם

הסהר הפורה
הערות שוליים

↑  המדבר הסורי באתר www.mahalo.com.
1 2  המדבר הסורי באתר www.archive.org.
↑  אזור אל-חאמד באתר אנציקלופדיית בריטניקה.
↑  William V.Harris, Ancient Literacy, Harvard University Press, p. 189
↑  כתובות עתיקות מדרום חרן.
↑  ראו רצח העם הארמני
↑  ‏Situation Called Dire in West Iraq - כתבה באתר הוושינגטון פוסט, 11 בספטמבר 2006
↑  ‏U.S. Will Reinforce Troops in West Iraq - כתבה באתר הוושינגטון פוסט, 30 במאי 2006.
| --- | --- |
בקרת זהויות :  GND: 4804761-2
ה'רנ"ו

.
ה'רנ"ו (5,256) ובקיצור רנ"ו – היא שנה עברית  אשר החלה ביום א' בתשרי, אור ל-19 בספטמבר 1495 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1496.
המולד של תשרי חל ביום השבת, 17 שעות ו-112 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שישית לשמיטה, ושנת 12 במחזור העיבור ה-277. תקופת ניסן שבשנה זו היא תחילת שנת 20 (סימנה כיוז) במחזור השמש ה-188.
שנה זו היא שנת 1,427 לחורבן הבית, ושנת 1,807 לשטרות.
נפטרו

א' בתשרי – רבי אייזיק שטיין, מאחרוני הראשונים בגרמניה, רב בנירנברג וברגנסבורג ומחבר הגהות על הסמ"ג.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הספרייה הלאומית המרכזית של רומא

| --- | --- |

 מיקום:  Viale Castro Pretorio, 105 - 00185 Roma 
 תאריך ייסוד:  1875 
 על שם:  ויטוריו אמנואלה השני, מלך איטליה 
 מנהל:  Stefano Campagnolo 
 קואורדינטות:  41°54′23″N 12°30′21″E﻿ / ﻿41.90629386661°N 12.50594950944°E﻿ / 41.90629386661; 12.50594950944
 http://www.bncrm.beniculturali.it
  (למפת רומא מוגדלת) הספרייה המרכזית של רומא(למפת רומא רגילה) הספרייה המרכזית של רומא
 
הספרייה הלאומית המרכזית של רומא (באיטלקית: Biblioteca Nazionale Centrale di Roma, תעתיק: ביבליוטקה נציונלה צ'נטרלה די רומא) היא אחת מתוך שלושת הספריות לאומיות של איטליה, ביחד עם הספריות הלאומיות בפירנצה ונאפולי. הספרייה הוקמה ברומא בתאריך 14 במרץ 1876, ועברה אל בניין חדש בשנת 1975 במלאת 100 שנה להקמתה. משימתה של הספרייה היא לאסוף, לתעד, ולשמר את כל הפרסומים באיטליה, כולל פרסומים בשפה האיטלקית במדינות אחרות או אלה הקשורות אל איטליה ולהפוך אותם לזמינות לציבור. אוספי הספרייה כוללים כיום למעלה מ-7 מיליון כותרי דפוס, 2000 אינקונבלות, 8,000 כתבי יד, 10,000 ציורים, 20,000 מפות, ו-1,342,154 חוברות.
בספריה ממוקם המכון המרכזי לקטלוג אחיד (ICCU).
הוגו גונזלס

הוגו גונזלס דה אוליביירה (בספרדית: Hugo González de Oliveira; נולד ב-19 בפברואר 1999) הוא שחיין ספרדי, אלוף העולם (דוחה, 2024) במשחה ל-200 מטר גב, סגן אלוף העולם (דוחה, 2024) וסגן אלוף אירופה (בודפשט, 2021) במשחה ל-100 מטר גב ואלוף אירופה (בודפשט, 2021) במשחה ל-200 מטר מעורב אישי.
ביוגרפיה > 2016

באולימפיאדת ריו דה ז'ניירו הוא סיים במקום 16 במשחה ל-200 מטר גב בתוצאה של 1:59.08 דקות, בשלב המוקדמות הוא קבע תוצאה של 1:57.50 דקות ועלה ממקום 14 לשלב חצי הגמר ובמקום 20 במשחה ל-100 מטר גב בתוצאה של 54.18 דקות.
ביוגרפיה > 2017

באליפות העולם שנערכה בבודפשט, הונגריה ביולי 2017 הוא סיים במקום 23 במשחה ל-100 מטר גב בתוצאה של 55.05 שניות, במקום 26 במשחה ל-200 מטר מעורב אישי בתוצאה של 2:02.78 דקות ובמקום 32 במשחה ל-200 מטר גב בתוצאה של 2:02.41 דקות.
ביוגרפיה > 2018

באליפות העולם שנערכה בגלאזגו, סקוטלנד באוגוסט 2018 הוא סיים במקום רביעי במשחה ל-200 מטר מעורב אישי בתוצאה של 1:58.77 דקות ובמקום שמיני במשחה ל-200 מטר גב בתוצאה של 1:59.06 דקות, בשלב חצי הגמר הוא קבע תוצאה של 1:58.43 דקות.
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום 31 במשחה ל-200 מטר גב בתוצאה של 2:01.84 דקות, במקום 34 במשחה ל-200 מטר מעורב אישי בתוצאה של 2:03.09 דקות ובמקום 37 במשחה ל-100 מטר גב בתוצאה של 55.67 שניות.
ביוגרפיה > 2021 > אלוף אירופה

באליפות אירופה שנערכה בבודפשט, הונגריה במאי הוא זכה ב-3 מדליות, זהב, כסף וארד. מדליית זהב במשחה ל-200 מטר מעורב אישי בשיא אישי חדש של 1:56.76 דקות, לפני ז'רמי דפלנש משווייץ (1:56.95 דקות) ואלברטו ראצטי מאיטליה (1:57.25 דקות), מדליית כסף במשחה ל-100 מטר גב בתוצאה 52.90 שניות, אחרי רוברט גלינצה מרומניה (52.88 שניות) ולפני אפוסטולוס כריסטו מיוון ויוהאן נדוי ברואר מצרפת (52.97 שניות) ומדליית ארד במשחה ל-50 מטר גב בשיא אישי חדש של 24.47 שניות, אחרי קלימנט קולסניקוב מרוסיה שקבע שיא עולם חדש של 23.80 שניות ורוברט גלינצה (24.42 שניות).
באולימפיאדת טוקיו שנערכה בסוף יולי הוא סיים במקום שישי במשחה ל-100 מטר גב בשיא אישי חדש של 52.78 שניות ובמקום 11 במשחה ל-200 מטר מעורב אישי בתוצאה של 1:57.96 דקות, בשלב המוקדמות הוא קבע תוצאה של 1:57.61 דקות.
ביוגרפיה > 2022

באליפות העולם שנערכה בבודפשט ביוני 2023 הוא סיים במקום 11 במשחה ל-100 מטר גב בתוצאה של 53.50 שניות, במקום 12 במשחה ל-200 מטר מעורב אישי בתוצאה של 1:58.41 דקות, במקום 13 במשחה ל-200 מטר גב בתוצאה של 1:59.05 דקות ובמקום 19 במשחה 50 מטר גב בתוצאה של 25.26 שניות. נוסף לכך, הוא סיים במקום 12 במשחה שליחים 4x100 מטר מעורב בתוצאה של 3:36.10 דקות, כשחיין ראשון הוא קבע תוצאה של 53.67 שניות.
ביוגרפיה > 2023

באליפות העולם שנערכה בפוקואוקה ספרד ביולי 2023 הוא סיים פעמיים במקום שביעי, במשחה ל-200 מטר גב בתוצאה של 1:56.33 דקות ובמשחה ל-200 מטר מעורב אישי בתוצאה של 1:57.37 דקות, מקום 11 במשחה ל-100 מטר גב בתוצאה של 53.38 שניות ומקום 26 במשחה ל-50 מטר גב בתוצאה של 25.42 שניות. נוסף לכך, סיים במקום 14 במשחה שליחים 4x100 מטר מעורב בתוצאה של 3:35.13 דקות, כשחיין ראשון קבע תוצאה של 53.64 שניות.
ביוגרפיה > 2024 > אלוף עולם

באליפות העולם שנערכה בדוחה קטר בפברואר זכה בשתי מדליות, זהב וכסף. מדליית זהב במשחה ל-200 מטר גב בתוצאה של 1:55.30 דקות, לפני רומן מיטיוקוב משווייץ (1:55.40 דקות) ופיטר קוטז מדרום אפריקה (1:55.99 דקות) ומדליית כסף במשחה ל-100 מטר גב בשיא אישי חדש של 52.70 שניות, אחרי האנטר ארמסטרונג מארצות הברית (52.68 שניות) ולפני אפוסטולוס כריסטו (53.36 שניות). נוסף לכך, הוא סיים במקום 20 במשחה ל-200 מטר מעורב אישי בתוצאה של 2:02.10 דקות.
שיאים אישיים > בריכה אולימפית

50 מטר גב: 24.47 שניות (2021), שיא ספרד
100 מטר גב: 52.70 שניות (2024)
200 מטר גב: 1:55.30 דקות (2024)
200 מטר מעורב אישי: 1:56.31 דקות (2021), שיא ספרד
400 מטר מעורב אישי: 4:14.65 דקות (2017)
שיאים אישיים > בריכת 25 מטר

50 מטר גב: 23.80 שניות (2021)
100 מטר גב: 50.92 שניות (2021)
200 מטר גב: 1:50.22 דקות (2021)
200 מטר מעורב אישי: 1:53.88 דקות (2021)
400 מטר מעורב אישי: 4:09.48 דקות (2023)
הנס פון אוילר-שלפין

| --- | --- |

הנס פון אוילר-שלפין
 לידה:  15 בפברואר 1873 אאוגסבורג, הקיסרות הגרמנית 
 פטירה:  6 בנובמבר 1964 (בגיל 91) סטוקהולם, שוודיה 
 ענף מדעי:  ביוכימיה
 מקום מגורים:  גרמניה, שוודיה
 מקום קבורה:  נורה בגרבנינגספלאצן 
 מקום לימודים:  אוניברסיטת הומבולדט של ברלין  אוניברסיטת וירצבורג 
 מנחה לדוקטורט:  הרמן אמיל פישר 
 מוסדות:  אוניברסיטת סטוקהולם 
 פרסים והוקרה:  מדליית גתה לאמנות ומדעים (1943)  פרס נובל לכימיה (1929)  עיטור  מסדר הכבוד של הרפובליקה הפדרלית של גרמניה בדרגת מפקד בכיר 
 בן או בת זוג:  Astrid Cleve (1902–1912)  Beth von Euler-Chelpin 
 צאצאים:  אולף פון יולר, Karin Stolpe, Georg von Euler 
 תרומות עיקריות
 מחקר בתחום תסיסת הסוכר ואנזימי תסיסה
 
הנס קארל אוגוסט סימון פון אוילר-שלפין (בגרמנית: Hans Karl August Simon von Euler-Chelpin;‏ 15 בפברואר 1873, אאוגסבורג – 6 בנובמבר 1964, סטוקהולם) היה ביוכימאי שוודי (יליד גרמניה), חתן פרס נובל לכימיה לשנת 1929 בו זכה במשותף עם ארתור הרדן "על מחקריהם בתחום תסיסת הסוכר ואנזימי תסיסה".